|  |  |  |  |
| --- | --- | --- | --- |
| ujmegye | Hajdú-Bihar Vármegye Önkormányzatának  Közgyűlése | | |
| **KÖZGYŰLÉSI ELŐTERJESZTÉS** | | **4.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Tájékoztató Hajdú-Bihar Vármegye Önkormányzatának a 2021-2027 közötti időszakra vonatkozó Integrált Területi Programjának végrehajtásáról, a TOP Plusz vármegyei végrehajtását érintő esetleges problémákról |
| **Készítette:** | Czapp Zsuzsa |
| **Véleményező bizottság:** | Fejlesztési, Tervezési és Stratégiai Bizottság |

**Tisztelt Közgyűlés!**

A területfejlesztésről szóló 2023. évi CII. törvény 10. § (2) bekezdés a) pontja szerint a vármegyei önkormányzat nyomon követi és értékeli a vármegyei területfejlesztési koncepció és a vármegyei területfejlesztési programok végrehajtását, a 10. § (2) bekezdés c) pontja szerint közreműködik a területi szempontú operatív programok irányításában, megvalósításuk végrehajtásában.

A 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet 29. § f.) pontja alapján a területi szereplő végrehajtja az ITP-t, amelynek keretében a monitoring feladatainak ellátása céljából a kedvezményezettől és az irányító hatóságtól a támogatott projektekkel összefüggésben adatszolgáltatást kérhet.

A Terület- és Településfejlesztési Operatív Program Plusz (továbbiakban: TOP Plusz) vármegyei szintű végrehajtásáról, a vármegyei eredményekről a közgyűlés a 2023. novemberi 24. napi ülésén kapott tájékoztatást, mely a 64/2023. (XI. 24.) határozattal elfogadásra került.

1. **Előzmények**

A TOP\_Plusz pályázati felhívások módosítása megtörtént, ezáltal a pályázók és kedvezményezettek számára láthatóak az új értékelési szempontok. A jelenleg is zajló újraértékelés során az új értékelési szempontoknak való megfelelést ismételten vizsgálja az Irányító Hatóság. Tekintettel arra, hogy a folyamat országosan jelentős mennyiségű pályázatot érint, így arra lehet számítani, hogy ennek az évnek a második felére zárulhatnak le az újraértékelések.

1. **A TOP Plusz vármegyei végrehajtásával kapcsolatos általános tapasztalatok**

A 2021-2027-es időszak egyes TOP\_Plusz felhívások (TOP\_Plusz-1.1.1-21, 1.1.3-21, 1.2.1-21, 1.2.2-21, 1.2.3-21, 1.3.1-21, 2.1.1-21, 3.1.1-21, 3.1.2-21, 3.3.1-21, 3.3.2-21, 6.1.2-21) pályázatai kapcsán a vármegyei közgyűlés már 2022. évben döntést hozott; a Támogatási Szerződések (TSZ) megkötésre kerültek. Idén év elején az Irányító hatóság engedélyezte néhány tartaléklistás pályázat támogatását, így azok szerződéskötési folyamata is megindulhatott.

A kedvezményezettek jelentős része elkezdte a projektek megvalósítását. A belterületi utak fejlesztése c. felhívás esetében gyakran előfordult, hogy az előzetesen kiírt, építésre vonatkozó közbeszerzési eljárás nyertes árajánlati összege nem érte el a Támogatási Szerződésben rendelkezésre álló összeget, így az Irányító Hatóság korábbi állásfoglalása alapján lehetőség nyílt további műszaki tartalom pályázatba történő beemelésére. Ezáltal újabb építésre vonatkozó közbeszerzési eljárások lefolytatása zajlott, zajlik.

1. **Az ITP-ben vállalt vármegyei indikátorok teljesülése**

Az Irányító Hatóságtól kapott adatszolgáltatás alapján az alábbi táblázat tartalmazza a vármegyei indikátorokat, közülük azokat is, melyek még nem kerültek beemelésre az egyes Támogatási Szerződésekbe, de idővel erre is sor fog kerülni.

Egyes indikátorok a pályáztatás folyamán, mint szakmai – műszaki mutatók jelentek meg, azonban a felhívások módosításával átminősítették őket indikátorokká.

|  |  |  |  |  |  |  |  |
| --- | --- | --- | --- | --- | --- | --- | --- |
| **Prioritási tengely** | **Indikátor** | | **Mérték-egység** | **Vármegye által vállalt mérföldkő (2024)** | **Vármegye által vállalt célérték (2029)** | **Hatályos TSZ állomány szerinti vállalási érték** | **Megjegyzés** |
| **Azonosító** | **Megnevezés** |
| TOP\_Plusz-1 | TPO12 | Megvalósított megyei szemléletformáló és tudatosságnövelő programok száma | db | 0 | 1 | - | Az indikátor később került be az OP indikátorkészletébe, a kapcsolódó TOP\_Plusz-1.1.1-24 felhívás még nem került meghirdetésre. |
| TOP\_Plusz-1 | RCO26 | Az éghajlatváltozáshoz való alkalmazkodás céljából épített vagy felújított zöld infrastruktúra | ha | 0.40 | 4,00 | 17,53 | - |
| TOP\_Plusz-1 | RCR35 | Árvízvédelmi intézkedésekkel érintett lakosság | fő | 0 | 9 440 | 15 581 | A hatályos TSz állomány szerinti érték a legutóbbi beszámoló óta módosult. |
| TOP\_Plusz-1 | RCO58 | Támogatott célzott kerékpáros infrastruktúra | km | 1,31 | 26,03 | 21,86 | - |
| TOP\_Plusz-1 | RCR64 | A célzott kerékpáros infrastruktúra éves felhasználói | fő/év | 0 | 115 224 | 0,00 | Az indikátor később került be az OP indikátorkészletébe és a kapcsolódó TOP\_PLUSZ-1.2.1-21 felhívásba is, így a felhívás keretében szerződött projektek még nem tartalmazzák, projektszintű beemelésük folyamatban van. |
| TOP\_Plusz-1 | TPO08 | A rehabilitált talaj összkiterjedése | ha | 0 | 1 | 0,00 |
| TOP\_Plusz-1 | TPO10 | Kialakított új, forgalomcsillapított övezetek száma | db | 1 | 7 | 0,00 |
| TOP\_Plusz-1 | TPO11 | Fejlesztéssel érintett közösségi területek nagysága | m2 | 0 | 8 557 | 0,00 |
| TOP\_Plusz-1 | TPO35 | Bel- és csapadék-vízvédelmi létesítmények hossza | m | 7 414 | 74 137 | 0,00 |
| TOP\_Plusz-1 | RCO65 | Az új vagy korszerűsített szociális lakások kapacitása | fő | 0 | 46 | 6,00 | A hatályos TSz állomány szerinti érték a legutóbbi beszámoló óta módosult. |
| TOP\_Plusz-1 | TPR09 | A projekt keretében integrált területre költözők száma | fő | 0 | 7 | 0,00 | - |
| TOP\_Plusz-1 | RCO46 | Átépített vagy korszerszerűsített közutak hossza – nem TEN-T | km | 1,740 | 17,36 | 101,93 | A hatályos TSz állomány szerinti érték a legutóbbi beszámoló óta módosult. |
| TOP\_Plusz-2 | RCO19 | Jobb energiahatékonyságú középületek | m2 | 2 896,57 | 28 965,68 | 40 763 | A hatályos TSz állomány szerinti érték a legutóbbi beszámoló óta módosult. |
| TOP\_Plusz-2 | RCR29 | Becsült üvegházhatásúgáz-kibocsátások | CO2t/év | 0,00 | 2 517,80 | 2 097,32 | A hatályos TSz állomány szerinti érték a legutóbbi beszámoló óta módosult. |
| TOP\_Plusz-2 | RCR26 | Éves primerenergia-fogyasztás | MWh/év | 0,00 | 4 344,85 | 0,00 | Az indikátor később került be az OP indikátorkészletébe. |
| TOP\_Plusz-2 | RCO22 | Megújuló energiát előállító addicionális termelőkapacitás (ebből: villamos energia, hőenergia) | MW | 0,14 | 1,34 | 0,00 |
| TOP\_Plusz-2 | RCR31 | Összes előállított megújuló energia (ebből: villamos energia, hőenergia) | MWh/év | 0,00 | 1 468,75 | 0,00 |
| TOP\_Plusz-2 | TPO09 | Fejlesztéssel érintett fürdők száma | db | 1 | 1,00 | 0,00 |
| TOP\_Plusz-3 | TPO05 | Programban résztvevő munkanélküliek száma | fő | 140 | 2 788 | 3 045 | - |
| TOP\_Plusz-3 | TPO06 | Programban résztvevő inaktív személyek száma | fő | 17 | 328 | 357 | - |
| TOP\_Plusz-3 | TPO23 | Munkaerőpiaci alkalmazkodást segítő támogatásban részesülők száma | fő | 11 | 203 | 0,00 | Az indikátor később került be az OP indikátorkészletébe. |
| TOP\_Plusz-3 | TPO24 | Foglalkoztatást elősegítő szolgáltatásokban és tevékenységekben résztvevők száma | fő | 172 | 3 423 | 0,00 | - |
| TOP\_Plusz-3 | TPR02 | Program elhagyásának időpontjában foglalkoztatásban – beleértve az önfoglalkoztatást – álló résztvevők száma | fő | - | 1 757 | 1 919,00 | - |
| TOP\_Plusz-3 | TPO13 | Hátrányos helyzetűeket célzó programok száma | db | 0 | 5 | 0,00 | - |
| TOP\_Plusz-3 | TPO25 | Fejlesztéssel érintett akcióterület száma | db | 0 | 3 | 0,00 | - |
| TOP\_Plusz-3 | TPR05 | A programokkal elért hátrányos helyzetű személyek száma | fő | - | 219 | 0,00 | - |
| TOP\_Plusz-3 | TPR15 | Program eredményként integrált területre költözők száma | fő | 0 | 3 | 0,00 | - |
| TOP\_Plusz-3 | TPO13 | Hátrányos helyzetűeket célzó programok száma | db | 1 | 46 | 100,00 | Az indikátor később került be az OP indikátorkészletébe.  A hatályos TSz állomány szerinti érték a legutóbbi beszámoló óta módosult. |
| TOP\_Plusz-3 | TPO14 | Egyéb, nem közösségi célú programok száma | db | 1 | 18 | 35,00 |
| TOP\_Plusz-3 | TPR05 | A programokkal elért hátrányos helyzetű személyek száma | fő | 0 | 78 215 | 64 100,00 |
| TOP\_Plusz-3 | TPR10 | Azon települések száma, ahol javult a foglalkoztatáshoz, oktatáshoz, egészségügyhöz, szociális és/vagy lakhatási szolgáltatásokhoz való hozzáférés | db | 0 | 5 | 0,00 |
| TOP\_Plusz-3 | RCR70 | Az új vagy korszerűsített gyermekgondozási létesítmények éves felhasználói | fő | 0 | 196 | 1 272,00 | - |
| TOP\_Plusz-3 | TPO26 | Fejlesztett, 0-3 éves gyermekek elhelyezését biztosító férőhelyek száma | db | 9 | 87 | 0,00 | Az indikátor később került be az OP indikátorkészletébe. |
| TOP\_Plusz-3 | TPO27 | Újonnan létrehozott, 0-3 éves gyermekek elhelyezését biztosító férőhelyek száma | db | 3 | 23 | 0,00 | - |
| TOP\_Plusz-3 | TPO28 | Fejlesztett, 3-6 éves gyermekek elhelyezését biztosító férőhelyek száma | db | 108 | 1 080 | 0,00 | - |
| TOP\_Plusz-3 | TPO29 | Újonnan létrehozott, 3-6 éves gyermekek elhelyezését biztosító férőhelyek száma | db | 4 | 40 | 0,00 | - |
| TOP\_Plusz-3 | TPR11 | Újonnan létrehozott bölcsődei ellátással rendelkező települések száma (ahol 2020.12.31-én nem működött bölcsődei szolgáltatás) | db | 0 | 2 | 0,00 | - |
| TOP\_Plusz-3 | TPR12 | Fejlesztett óvodai ellátással rendelkező települések száma | db | 0 | 9 | 0,00 | - |
| TOP\_Plusz-3 | TPO01 | Fejlesztéssel érintett egészségügyi alapellátást nyújtó szolgálatok (benne: háziorvos, házi gyermekorvos, fogorvosi, védőnői szolgálat és kapcsolódó ügyeleti ellátás, iskola-egészségügyi ellátás) száma | db | 2 | 15 | 2,00 | A hatályos TSz állomány szerinti érték a legutóbbi beszámoló óta módosult. |
| TOP\_Plusz-3 | RCR73 | Az új vagy korszerűsített egészségügyi ellátó létesítmények éves felhasználói | fő | 0 | 100 684 | 70 550 | A hatályos TSz állomány szerinti érték a legutóbbi beszámoló óta módosult. |
| TOP\_Plusz-3 | TPO02 | A fejlesztés révén létrejövő, megújuló szociális alapszolgáltatások és gyermekjóléti alapellátások száma | db | 1 | 9 | 18,00 | - |
| TOP\_Plusz-3 | TPR13 | Fejlesztett egészségügyi szolgáltatásokkal rendelkező települések száma | db | 0 | 5 | 0,00 | Az indikátor később került be az OP indikátorkészletébe. |
| TOP\_Plusz-3 | TPR14 | Újonnan létrehozott vagy férőhelybővítéssel érintett szociális alapszolgáltatásokkal és gyermekjóléti alapellátásokkal rendelkező települések száma | db | 0 | 2 | 0,00 | - |
| TOP\_Plusz-3 | RCO67 | Az új vagy korszerűsített oktatási létesítmények osztálytermi kapacitása | db | 0 | 1 122 | 1 352,00 | A hatályos TSz állomány szerinti érték a legutóbbi beszámoló óta módosult. |
| TOP\_Plusz-3 | TPO30 | Korszerűsített köznevelési intézmények száma | db | 0 | 11 | 0,00 | - |
| TOP\_Plusz-3 | TPO31 | Korszerűsített kollégiumok száma | db | 0 | 1 | 0,00 | - |
| TOP\_Plusz-3 | RCR71 | Az új vagy korszerűsített oktatási létesítmények éves felhasználói | db | 0 | 808 | 0,00 | - |
| TOP\_Plusz-6 | RCO04 | Nem pénzügyi támogatásban részesített vállalkozások | db | 8 | 72 | 44,00 | A hatályos TSz állomány szerinti érték a legutóbbi beszámoló óta módosult. |
| TOP\_Plusz-6 | TPO07 | Támogatásban részesülő önkormányzati tulajdonú vállalkozások száma | db | 1 | 8 | 0,00 | - |
| TOP\_Plusz-6 | TPO32 | Közétkeztetési fejlesztések száma | db | 0 | 6 | 3,00 | - |
| TOP\_Plusz-6 | RCO46 | Átépített vagy korszerűsített közutak hossza – nem TEN-T | km | 1,78 | 17,80 | 0,00 | A hatályos TSz állomány szerinti érték a legutóbbi beszámoló óta módosult. (A megkötött Támogatási Szerződések visszavonása és újra benyújtása miatt történt a változás.) |
| TOP\_Plusz-6 | RCO77 | Támogatott kulturális és turisztikai helyszínek száma | db | 1 | 8 | 6 | - |
| TOP\_Plusz-6 | TPO09 | Fejlesztéssel érintett fürdők száma | db | 1 | 1 | 0,00 | Az indikátor később került be az OP indikátorkészletébe. |
| TOP\_Plusz-6 | TPO34 | Turisztikai fejlesztéssel érintett nemzeti parkok, geoparkok, natúrparkok száma | db | 0 | 1 | 0,00 |
| TOP\_Plusz-6 | RCO77 | Támogatott kulturális és turisztikai helyszínek száma | db | 0 | 11 | 0,00 | - |
| TOP\_Plusz-6 | TPO34 | Turisztikai fejlesztéssel érintett nemzeti parkok, geoparkok, natúrparkok száma | db | 0 | 1 | 0,00 | - |

Egyes, a vármegye által vállalt célértékek (2029) oszlopban szereplő vállalások nem érik el a Hatályos TSZ állomány szerinti vállalási értéket. Pontos viszonyítási alapunk akkor várható az egyes indikátorok kapcsán, amint lezárulnak az újraértékelési folyamatok és a Támogatási Szerződésekbe beemelésre kerülnek az új indikátorok, illetve a meglévőket felülvizsgálják.

1. **2023. év IV.-2024. I. negyedévében megjelent felhívások**

2023. IV. és 2024. I. negyedévében az alábbi TOP \_Plusz felhívások jelentek meg:

* TOP\_Plusz-2.1.1-21 – Helyi, térségi jelentőségű gyógyfürdők energetikai fejlesztése, korszerűsítése (beadási határidő: 2024. febr. 2.- 2024. márc. 4.),
* TOP\_Plusz-3.1.3-23 – Helyi humán fejlesztések (beadási határidő: 2023. nov. 17.-2024. jan. 30.),
* TOP\_plusz-3.3.3-23 – Köznevelési infrastruktúra fejlesztése (beadási határidő: 2023. nov. 10.-2024. febr. 29. / jan. 10.),
* TOP\_Plusz-6.1.2-21 – 4-5 számjegyű utak fejlesztése (beadási határidő: 2023. szept. 26.-2023. okt. 26.),
* TOP\_Plusz-6.1.4-23- Aktív turizmus fejlesztése (beadási határidő: 2023. nov. 24.-2024. aug. 30.).

Ahogyan azt már korábban is jeleztük, elkezdődött a TOP\_Plusz pályázatok újraértékelése. Első körben a TOP\_Plusz-3.1.1-21 Megyei foglalkoztatási- gazdaságfejlesztési együttműködés c. felhívásra benyújtott pályázatok újraértékelésére került sor. Második körben a TOP\_Plusz-1.2.3-21 Belterületi utak fejlesztése, valamint a TOP\_Plusz-3.3.1-21 sz. Gyermeknevelést támogató humán infrastruktúra fejlesztése c. felhívásra benyújtott projektek újraértékelése zajlik. Jelenleg a TOP\_Plusz-2.1.1-21 Önkormányzati épületek energetikai korszerűsítése c. felhívás kapcsán zajlanak az újraértékeléshez szükséges dokumentumok bekérése a kedvezményezettek részéről.

A 4-5 számjegyű utak fejlesztése c. pályázati felhívás esetén a megkötött Támogatási Szerződésektől való elállások országos szinten zajlanak, időközben az új támogatási kérelmek benyújtása megtörtént.

A TOP\_Plusz keretében benyújtott támogatási szerződéssel rendelkező pályázatok darabszámát, az igényelt támogatási összeg mértékét, a hatályos Támogatási Szerződések darabszámát, a TSZ kötés vagy minőségbiztosítás alatt álló támogatási kérelmek számát, a kötelezettségvállalás összegét, az eddigi kifizetések összegét az alábbi összefoglaló táblázat szemlélteti:

|  |  |  |  |  |  |  |  |
| --- | --- | --- | --- | --- | --- | --- | --- |
| **TOP Plusz felhívás száma** | **Felhívás címe** | **Beérkezett pályázatok száma (db)** | **Igényelt támogatás összege (Ft)** | **Hatályos TSZ száma (db)** | **TSZ kötés vagy minőségbiztosítás alatt álló támogatási kérelmek száma (db)** | **Kötelezettségvállalás összege, melybe beletartozik a TSZ kötés vagy minőségbiztosítás alatt álló projektek összege is (Ft)** | **Kifizetések összege (Ft)** |
| 1.1.1-21 | Helyi gazdaságfejlesztése | 23 | 6 112 676 040 Ft | 16 | 3 | 4 623 385 292 Ft | 3 082 480 380 Ft |
| 1.1.3-21 | Helyi és térségi turizmusfejlesztés | 12 | 3 773 228 946 Ft | 6 | 1 | 2 293 658 947 Ft | 923 941 062 Ft |
| 1.2.1-21 | Élhető települések | 78 | 21 354 087 991 Ft | 66 | 6 | 19 348 317 381 Ft | 14 634 087 030 Ft |
| 1.2.2-21 | Szociális célú városrehabilitáció (ERFA) | 5 | 567 162 127 Ft | 1 | 1 | 206 627 925 Ft | 0 Ft |
| 1.2. 3-21 | Belterületi utak fejlesztése  (Újraértékelés alatt) | 70 | 14 124 131 468Ft | 0 | 60 | 11 822 962 727 Ft | 11 496 632 546 Ft |
| 1.3.1-21 | Fenntartható városfejlesztési stratégiák támogatása | 1 | 105 000 000 Ft | 1 | 0 | 105 000 000 Ft | 105 000 000 Ft |
| 2.1.1-21 | Önkormányzati épületek energetikai korszerűsítése | 52 | 7 315 628 040 Ft | 39 | 0 | 5 159 184 673 Ft | 4 994 825 147 Ft |
| 3.1.1-21 | Megyei foglalkoztatási- gazdaságfejlesztési együttműködés | 1 | 5 546 000 000 Ft | 1 | 0 | 5 546 000 000 Ft | 2 145 561 071 Ft |
| 3.1.2-21 | Szociális célú városrehabilitáció (ESZA) | 5 | 287 823 931 Ft | 2 | 0 | 112 999 913 Ft | 107 715 313 Ft |
| 3.1.3-23 | Helyi humán fejlesztések | 1 | 2 978 360 000 Ft | 1 | 0 | 2 978 360 000 Ft | 1 154 085 000 Ft |
| 3.3.1-21 | Gyermeknevelést támogató humán infrastruktúra fejlesztése  (Újraértékelés alatt) | 18 | 3 306 128 375 Ft | 0 | 13 | 2 494 308 101 Ft | 2 349 417 421 Ft |
| 3.3.2-21 | Helyi egészségügyi és szociális infrastruktúra fejlesztése | 19 | 2 142 538 626 Ft | 11 | 0 | 1 349 846 033 Ft | 1 334 316 824 Ft |
| 3.3.3-23 | Köznevelési infrastruktúra fejlesztése | 11 | 3 238 440 910 Ft | 0 | 7 | 0 | 0 |
| 6.1.2-21 | 4-5 számjegyű utak fejlesztése | 6 | 18 653 885 593 Ft | 0 | 4 | 0 Ft | 0 Ft |
| **Összesen:** | | **302** | **89 505 092 047 Ft** | **144** | **95** | **56 040 650 992 Ft** | **42 328 061 794 Ft** |

A fenti táblázat az Irányító Hatóság által küldött 2024. május 14. napi adatszolgáltatás alapján készült.

A táblázatból látható, hogy azon felhívások esetében, ahol az újraértékelés zajlik, a megkötött Támogatási Szerződések státusza a hatályos TSZ-el rendelkező besorolásból a minőségbiztosítás alatt álló támogatási kérelmekre változott, jóllehet ezek a támogatási kérelmek rendelkeznek hatályos Támogatási Szerződéssel.

A beérkezett pályázatok darabszámába beleértendőek a visszavont, nem jogosult, elutasított, értékelés alatt álló, minőségbiztosítás alatt álló, tartaléklistán szereplő, TSZ kötés előtti, szerződött státuszú pályázatok is.

Az igényelt támogatás összege a beérkezett pályázatok által igényelt támogatási összeg.

A hatályos TSZ száma (db) értékbe az újraértékeléssel még vagy már nem érintett, a TSZ-el rendelkező támogatási kérelmek tartoznak.

A TSZ kötés vagy minőségbiztosítás alatt álló támogatási kérelmek száma alatt azon projekteket értjük, melyek kapcsán megszületett a DEB döntés vagy minőségbiztosítás alatt állnak a pályázatok. Ide tartoznak az újraértékelés alatt álló támogatási kérelmek is.

A kötelezettségvállalás összegébe beletartozik a TSZ-el rendelkező, illetve TSZ kötés előtt álló projektek támogatási összege is.

A kifizetések összege a kifizetett előlegek és a kifizetett számlák összege; a jelenlegi adatszolgáltatás alapján eddig 207 db projekt esetében történt számla kifizetés.

1. **Költségnövekmények**

A TOP Plusz felhívások kapcsán 2024. május 14. napig 11 db költségnövekmény igény érkezett az Irányító Hatósághoz összesen 985 782 855 Ft értékben. Eddig 1 db igény került elfogadásra összesen 16 860 937 Ft értékben.

A költségnövekmény igények prioritásonkénti megoszlását az alábbi táblázat foglalja össze:

|  |  |  |  |  |
| --- | --- | --- | --- | --- |
| **Prioritás száma:** | **Beérkezett igények száma (db):** | **Elfogadott igények száma (db):** | **Elfogadott TOP növekmény (Ft):** | **Igényelt összeg XIX. fejezet (Ft):** |
| 1.prioritás | 6 | 0 | 0 | 0 |
| 2. prioritás | 1 | 1 | 16 860 937 | 0 |
| 3. prioritás | 4 | 0 | 0 | 0 |
| 6. prioritás | 0 | 0 | 0 | 0 |
| **Összesen:** | **11** | **1** | **16 860 937** | **0** |

Az Irányító Hatóság eddig egyetlen esetben hagyott jóvá többlet költség igényt, melynek oka, hogy a TOP\_Plusz-2.1.1-21 sz. (Önkormányzati épületek energetikai korszerűsítése c.) felhívás esetében viszonylag alacsony egységár szerepel a Becsült üvegházhatású gáz- kibocsátások CO2tonna/év -re vonatkozóan.

Kérem a közgyűlést a Hajdú-Bihar Vármegye Önkormányzata 2021-2027-es időszakra vonatkozó Integrált Területi Programjának végrehajtásáról szóló tájékoztató elfogadására.

**HATÁROZATI JAVASLAT**

Hajdú-Bihar Vármegye Önkormányzata Közgyűlése a területfejlesztésről szóló 2023. évi CII. törvény 10. § (2) bekezdés a) és c) pontjai, valamint a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet 29. § (1) bekezdés f) pontja alapján, figyelemmel a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 18. § (1) bekezdés c) pontjára

elfogadja a Hajdú-Bihar Vármegye Önkormányzata 2021-2027 közötti időszakra vonatkozó Integrált Területi Programjának végrehajtásáról szóló tájékoztatót.

**A határozati javaslat elfogadása egyszerű többséget igényel.**

Debrecen, 2024. június 24.

**Pajna Zoltán**

**elnök**

Az előterjesztés a törvényességi követelményeknek megfelel:

Dr. Dobi Csaba

jegyző